Edgaras Jankauskas

Edgaras Jankauskas (g. 1975 m. kovo 12 d.) – vienas geriausių visų laikų Lietuvos futbolininkų, buvęs Lietuvos rinktinės puolėjas, keletą kartų pripažintas geriausiu Lietuvos futbolininku (pirmą kartą 1997 metais). 

Baigęs profesionalaus žaidėjo karjerą ėmėsi trenerio darbo. Dirbo CSKA ir Hearts klubuose trenerio asistentu, po to tapo FK Trakai vyr. treneriu. 2016–2018 m. buvo paskirtas Lietuvos nacionalinės vyrų futbolo rinktinės vyr. treneriu. 2023 m. vėl sugrįžo į šį postą.

 Žaidėjo karjera 
 Karjera Lietuvoje 
Jankauskas karjerą pradėjo Vilniaus „Panerio“ komandoje, būdamas 16 metų perėjo į Vilniaus „Žalgirį“. 

1996 m. Lietuvos rinktinė rungtyniavo prieš Maskvos CSKA, o šiose varžybose Jankauskas įmušė du įvarčius.

 Karjera užsienio klubuose
1996 m. tapo Maskvos CSKA žaidėju, o vėliau žaidė Maskvos „Torpedo“. Neilgai trukus Jankauskas perėjo į belgų „Brugge“ komandą, vėliau žaidė „Real Sociedad“, Lisabonos „Benfica“, o vėliau pradėjo žaisti portugalų „FC Porto“. Žaidė nedaug, tačiau kartą pasižymėjo Čempionų lygos varžybose, bei su klubu tapo Čempionų lygos čempionu. 2004 metais buvo išnuomotas prancūzų „OGC Nice“ komandai. Po labai nesėkmingų metų puolėjas pasirašė sutartį su FBK Kaunu ir netrukus buvo paskolintas Edinburgo „Hearts“ iš Škotijos.https://www.uefa.com/insideuefa/news/025e-0f909e2c7bb2-6858f3229c2d-1000--jankauskas-joins-hearts-attack/ 2005–2006 metais tapo Škotijos vicečempionu, bei vienu naudingiausiu čempionato žaidėju. Nuo 2008 m. balandžio 24 d. Jankauskas liko be klubo, kuomet pasitraukė iš Portugalijos Lisabonos „Belenenses“ klubo. 2008 m. liepos mėn. jis pasirašė sutartį su Rygos Skonto klubu.http://sportas.delfi.lt/abroad/article.php?id=17774540

2009 m. birželio 28 d. pasirašė sutartį su MLS lygos komanda New England „Revolution“, kurią 2010 m. sausio 30 d. pratęsė dar vieneriems metams. 2009 m. sezone įmuštas Jankausko įvartis į Kansas City Wizards klubo vartus išrinktas vienu gražiausių sezono įvarčių. 2010 m. sausio 30 d. pratęsė sutartį su Foksboro klubu. 2010 m. rugsėjo 30 d. buvo nuspręsta nepratęsti sutarties su E. Jankausku.http://www.revolutionsoccer.net/search/index.cfm?ac=searchdetail&pid=44938&pcid=115&rss=1

2010 m. spalio 4 d. baigė profesionalaus futbolininko karjerą.http://sportas.delfi.lt/abroad/ejankauskas-noreciau-pameginti-pelnytis-trenerio-duonos.d?id=37183477

2011 m. vasario 17 d. apsigalvojo dėl pasitraukimo ir pasirašė sutartį su Rusijos Voronežo „Fakel“ klubu.http://sportas.delfi.lt/abroad/ejankauskas-zais-rusijos-klube.d?id=42101241

 Žaidėjo karjera nacionalinėje rinktinėje 
1995 m. talentingas puolėjas buvo pakviestas į Nacionalinę futbolo komandą ir joje debiutavo. Iš viso sužaidė už Lietuvos nacionalinę vyrų futbolo rinktinę 56 rungtynes, per kurias pelnė 10 įvarčių.

 Įvarčiai rinktinėje 
+ Edgaro Jankausko įvarčiai rinktinėje #  Data  Vieta  Varžovas  Įvartis  Rezultatas  Varžybos 1.  1996 m. spalio 5 d.  Vilnius, Lietuva    1–0  2–0  1998 m. pasaulio futbolo čempionato atranka 2.  1996 m. spalio 9 d.  Vilnius, Lietuva    1–0  2–1  1998 m. pasaulio futbolo čempionato atranka 3.  1997 m. balandžio 30 d.  Ešenas, Lichtenšteinas    1–0  2–0  1998 m. pasaulio futbolo čempionato atranka 4.  2000 m. birželio 3 d.  Kaunas, Lietuva    1–1  1–2  Draugiškos 5.  2001 m. rugpjūčio 15 d.  Kaunas, Lietuva    1–1  2–3  Draugiškos 6.  2004 m. rugsėjo 4 d.  Šarlerua, Belgija    1–1  1–1  2006 m. pasaulio futbolo čempionato atranka 7.  2004 m. rugsėjo 8 d.  Kaunas, Lietuva    1–0  4–0  2006 m. pasaulio futbolo čempionato atranka 8.  2004 m. rugsėjo 8 d.  Kaunas, Lietuva    2–0  4–0  2006 m. pasaulio futbolo čempionato atranka 9.  2007 m. vasario 6 d.  Sen Deni, Prancūzija    1–1  1–3  Draugiškos 10.  2007 m. spalio 12 d.  Kaunas, Lietuva    1–0  2–1  2008 m. Europos futbolo čempionato atranka

 Trenerio karjera 
2009 m. gegužės mėn. Kaune gavo UEFA B lygio trenerio licenciją. Dirbo Maskvos CSKA (2011-2012 m.) vyr. trenerio asistentu, 2012 m. liepos mėnesio pradžioje tapo Edinburgo „Hearts“ klubo trenerio asistentu.https://www.dailyrecord.co.uk/sport/football/ex-hearts-striker-edgaras-jankauskas-returns-1165901

 Trakų FK vyr. treneris 
2014 m. tapo A lygos debiutantų Trakų FK vyriausiuoju treneriu. Debiutantai A lygoje ilgai kovojo dėl aukščiausių pozicijų, pretendavo net į antrąją vietą, bet sezono pabaigoje patyrė eilę pralaimėjimų ir Edgaras Jankauskas pasitraukė iš vyr. trenerio posto.

 Lietuvos nacionalinės rinktinės vyr. treneris 
2016 m. pradžioje E.Jankauskas tapo nacionalinės vyrų futbolo rinktinės treneriu. Oficialiose rungtynėse debiutavo 2016 m. kovo 23 d. Rumunijoje, Džurdžu mieste, kur „Marin Anastasovici“ stadione lietuviai pralaimėjo Rumunijos nacionalinei rinktinei rezultatu 0:1. Pirmąją pergalę Jankausko vadovaujama rinktinė iškovojo Klaipėdoje, „Baltijos taurės“ varžybose, kai rezultatu 2:0 nugalėjo Estijos rinktinę. Tarp 2016–2018 m. Jankausko vadovaujama Lietuvos rinktinė iškovojo 4 pergales, buvo patirta 20 pralaimėjimų.https://lff.lt/news/5516/ejankauskas-palieka-lietuvos-rinktines-trenerio-posta/ 

2023 m. LFF turėjo vos du kandidatus į Lietuvos rinktinės vyr. trenerio poziciją. E.Jankauskas antrą kartą užėmė šį postą.https://www.sportas.lt/naujiena/471102/oficialu-e-jankauskas-sugrizta-treniruoti-lietuvos-rinktine-r-breu-patiketa-u19-rinktinehttps://www.lff.lt/vykdomojo-komiteto-posedyje-patvirtinti-lietuvos-nacionaliniu-rinktiniu-treneriai/

+ Edgaro Jankausko vadovaujamos rinktinės rezultatai #  Data  Vieta  Varžovas   Rezultatas  Varžybos 1.  2016 m. kovo 23 d.  Džurdžu, Rumunija     0 – 1   Draugiškos 2.  2016 m. kovo 26 d.  Maskva, Rusija     0 – 3    Draugiškos 3.  2016 m. gegužės 29 d.  Klaipėda, Lietuva     2 – 0     Baltijos taurė 4.  2016 m. birželio 1 d.  Liepoja, Latvija     1 – 2    Baltijos taurė 5.  2016 m. birželio 6 d.  Krokuva, Lenkija     0 – 0    Draugiškos 6.  2016 m. rugsėjo 4 d.  Vilnius, Slovėnija     2 – 2     2018 m. pasaulio čempionato atranka 7.  2016 m. spalio 8 d.  Glazgas, Škotija     1 – 1      2018 m. pasaulio čempionato atranka 8.  2016 m. spalio 11 d.  Vilnius, Lietuva      2 – 0       2018 m. pasaulio čempionato atranka 9.  2016 m. lapkričio 11 d.  Trnava, Slovakija     0 – 4       2018 m. pasaulio čempionato atranka 10.  2017 m. kovo 22 d.  Ūstis prie Labės, Čekija      0 – 3        Draugiškos 11.  2017 m. kovo 27 d.  Londonas, Anglija     0 – 2        2018 m. pasaulio čempionato atranka http://lff.lt/news/2738/anglams-ju-tvirtoveje-pralaimeta-po-garbingos-kovos/  12.  2017 m. birželio 10 d.  Vilnius, Lietuva     1 – 2       2018 m. pasaulio čempionato atranka http://lff.lt/news/3951/po-sunkios-kovos-nusileido-slovakijai/  13.  2017 m. rugsėjo 1 d.  Vilnius, Lietuva     0 – 3      2018 m. pasaulio čempionato atranka http://lff.lt/news/4160/skotijos-riesutas-lietuviams-buvo-per-kietas/  14.  2017 m. rugsėjo 4 d.  Liubliana, Slovėnija     0 – 4    2018 m. pasaulio čempionato atranka http://lff.lt/news/4170/slovenu-puolimui-nerado-priesnuodziu/   15.  2017 m. spalio 5 d.  Atardas, Malta     1 – 1   2018 m. pasaulio čempionato atranka http://lff.lt/news/4285/ispudingo-v-slivkos-ivarcio-maltoje-neuzteko/  16.  2017 m. spalio 8 d.  Vilnius, Lietuva     0 – 1   2018 m. pasaulio čempionato atrankahttp://lff.lt/news/4300/kovingoje-akistatoje-pripazino-anglijos-pranasuma/  17.  2018 m. kovo 24 d.  Tbilisis, Gruzija     0 – 4   Draugiškos https://lff.lt/news/4739/pirmasis-testas-kaukaze-nesekmingas/  18.  2018 m. kovo 27 d.  Jerevanas, Armėnija     1 – 0   Draugiškos https://lff.lt/news/4770/drausmingai-pasirodziusi-rinktine-iveike-armenus/  19.  2018 m. gegužės 30 d.  Rakverė, Estija    0 – 2   Baltijos taurė 20.  2018 m. birželio 5 d.  Vilnius, Lietuva    1 – 1   Baltijos taurė 21.  2018 m. birželio 8 d.  Maskva, Rusija    0 – 1   Draugiškos rungtynės 22.  2018 m. birželio 12 d.  Varšuva, Lenkija    0 – 4   Draugiškos rungtynės https://lff.lt/news/5042/lietuvos-rinktine-nusileido-lenkijai/  23.  2018 m. liepos 8 d.  Kolombas, Šri Lanka    0 – 0   Draugiškos rungtynės https://lff.lt/news/5108/egzotinis-macas-baigesi-be-ivarciu/  24.  2018 m. liepos 11 d.  Kolombas, Šri Lanka   B  2 – 0   Draugiškos rungtynės https://lff.lt/news/5117/lietuvos-rezervine-rinktine-nugalejo-sri-lanka/  25.  2018 m. rugsėjo 7 d.  Vilnius, Lietuva    0 – 1   UEFA Tautų lyga (LFF aprašymas)  26.  2018 m. rugsėjo 10 d.  Podgorica, Juodkalnija    0 – 2   UEFA Tautų lyga (LFF aprašymas)  27.  2018 m. spalio 12 d.  Vilnius, Lietuva    1 – 2   UEFA Tautų lyga (LFF aprašymas)  28.  2018 m. spalio 14 d.  Vilnius, Lietuva    1 – 4   UEFA Tautų lyga (LFF aprašymas)  29.  2018 m. lapkričio 18 d.  Ploještis, Rumunija    0 – 3   UEFA Tautų lyga (LFF aprašymas)  30.  2018 m. lapkričio 20 d.  Belgradas, Serbija    1 – 4   UEFA Tautų lyga (LFF aprašymas) 

 Pasiekimai 
 Belgijos Jupiler lygos čempionas (1998)
 Portugalijos SuperLiga čempionas (2003, 2004)
 Portugalijos taurės laimėtojas (2003)
 UEFA taurės laimėtojas (2003)
 UEFA Čempionų lygos laimėtojas (2004)
 Geriausias Lietuvos futbolininkas (1997, 1998, 2000, 2001, 2004)

 Šaltiniai 

 Nuorodos 


Kategorija:Lietuvos futbolininkai
Kategorija:Heart of Midlothian FC žaidėjai
Kategorija:Lietuvos vyrų futbolo rinktinės treneriai